**Յանի կամ Լորել**, ձայնային խաբկանք, որը վիրուսային դարձավ 2018 թվականի մայիսին։ Թվիթերում հարցում է անցկացվել այդ ձայնագրությունը լսած ավելի քան 500 000 մարդկանց շրջանում, որոնցից 56 %-ը լսում են տղամարդու, որը արտասանում է «Լորել», իսկ 44 %-ը՝ կնոջ, որը արտասանում է «Յանի»։

Պատմություն
-----------

Ձայնագրությունը ստեղծվել է Vocabulary.com օնլայն բառարանում «Laurel» բառի 2007 թվականի ձայնագրությունից։ Ձայնագրության տարածումը որպես խաբկանք, ամենայն հավանականությամբ, սկսվել է Flowery Branch միջնակարգ դպրոցի աշակերտուհուց, ով այդ խաբկանքը տեղադրել էր Instagram-ում 2018 թվականի մայիսի 11-ին։ Խաբկանքը մեծ ճանաչում գտավ, երբ աշակերտուհու ընկերը հաջորդ օրը այդ ձայնագրությունը տեղադրեց reddit կայքում։ Մեմը օգտագործեց բլոգեր Քլոյա Ֆելդմանը իր Twitter-ի էջում։

Ձայնագրությանը արձագանքել են մի շարք հանրահայտ անձինք, ինչպես, օրինակ, Էլեն Դեջեներեսը, Սթիվեն Քինգը և Քրիսի Թայգենը, ինչպես նաև Յանին և Լորել Հեյլոն, ում անունները կրկնում են ձայնագրության անունները։ Թվիթերում Սպիտակ տան կողմից ներկայացրած հոլովակում ԱՄՆ նախագահ Դոնալդ Թրամփը պատասխանել է մեմին հումորով. «Ես covfefe եմ լսում». դա հղում է նրա անցյալ տարվա թվիթին։

The Guardian հրատարակչությունը խաբկանքն անվանել է ամենից շատ կիսվող թեման համացանցում 2015 թվականի «կապույտ և սպիտակ զգեստի խաբկանքից» հետո։ Vocabulary.com-ը առանձին բացատրություն է ավելացրել «Yanny» բառին «Laurel»-ի ձայնագրությանը համապատասխան, իսկ բնորոշում է վերաբերում է սույն խաբկանքին։

Գիտական բացատրություն
---------------------

Բենջամին Մանսոնը[en]՝ Մինեսոտայի համալսարանի լսողության մասին գիտության պրոֆեսոր, ենթադրություն է կատարել, որ «Յանին» լսվում է ավելի բարձր հաճախություններում, իսկ «Լորելը»՝ ավելի ցածր։ Քևին Ֆրանկը՝ Մասաչուսեթսի ականջի և աչքի համալսարանի ձայնաբանության բաժնի ղեկավարը, պատմել է Times-ին, որ ձայնագրությունը գործում է «ընկալմանն սահմանին» և այն համեմատել է Նեքերի խորանարդի հետ։ Բրեդ Սթորին՝ Արիզոնայի համալսարանի լսողության և խոսքի պրոֆեսորը, CNN հեռուստաալիքին հայտնել էր, որ ընկալման երկակիության վրա ազդում է ձայնագրության վատ որակը։

New York Times-ը իր կայքում ինտերակտիվ թեստ հրապարակեց, որը թույլ էր տալիս նվազեցնել և բարձրացնել ձայնագրության բարձր և ցածր հաճախությունների բարձրությունը։ Բացի այդ՝ ունկնդիրները լսում են կա՛մ «Յանի», կա՛մ «Լորել», ինչը ապացուցում է Բենջամին Մանսոնի բացատրությունը։

Ծանոթագրություններ
------------------

1. ↑  Salam Maya, Victor Daniel (մայիսի 15, 2018)։ «Yanny or Laurel? How an Audio Clip Divided the Internet»։ *The New York Times*։ Վերցված է մայիսի 16, 2018
2. ↑  Matsakis Louise (մայիսի 16, 2018)։ «The True History of 'Yanny' and 'Laurel'»։ *WIRED*։ Վերցված է մայիսի 16, 2018
3. ↑  Hoggatt Aja (մայիսի 15, 2018)։ «Is your favorite celeb a Yanny or a Laurel?»։ *Entertainment Weekly* (անգլերեն)։ Վերցված է մայիսի 16, 2018
4. ↑  O'Kane Caitlin (մայիսի 16, 2018)։ «Yanny vs. Laurel: What do you hear?»։ *CBS News* (անգլերեն)։ Վերցված է մայիսի 16, 2018
5. ↑  Gray Julia (մայիսի 16, 2018)։ «Yanny Or Laurel: Yanni And Laurel Halo Weigh In»։ *Stereogum*։ Վերցված է մայիսի 17, 2018
6. ↑  «Laurel, Yanny or ... covfefe? White House joins in on debate»։ *Associated Press*։ մայիսի 17, 2018։ Վերցված է մայիսի 18, 2018
7. ↑  Watson Chloe (2018-05-17)։ «Laurel or Yanny debate: why do some people hear a different word?»։ *the Guardian* (անգլերեն)։ Վերցված է 2018-05-17
8. ↑  «Here's why you're hearing "Yanny" – and why it's technically "Laurel"»։ *CBS News* (անգլերեն)։ մայիսի 17, 2018։ Վերցված է մայիսի 17, 2018
9. ↑  «Yanny - Dictionary Definition : Vocabulary.com»։ *www.vocabulary.com*։ Վերցված է 2018-05-17
10. ↑  Kirby Jen (մայիսի 16, 2018)։ «Why you hear "Laurel" or "Yanny" in that viral audio clip, explained»։ *Vox*։ Վերցված է մայիսի 16, 2018
11. ↑  Ducharme Jamie (մայիսի 16, 2018)։ «An Audiologist Explains Why You Hear 'Yanny' or 'Laurel' — Or Both»։ *Time* (անգլերեն)։ Վերցված է մայիսի 16, 2018
12. ↑  Jackson Amanda (մայիսի 16, 2018)։ «Laurel or Yanny? What science has to say»։ *CNN*։ Վերցված է մայիսի 16, 2018
13. ↑  Katz Josh (2018-05-16)։ «We Made a Tool to Help You Hear Both Laurel and Yanny»։ *The New York Times* (en-US)։ ISSN 0362-4331։ Վերցված է 2018-05-17 (չաշխատող հղում)